בס"ד
בקובץ זה: סיכומים שסיכמתי בשיעורים ששמעתי, הדברים לא ערוכים כמו שאר הקבצים של הדגשים שלי, אך בכל אופן צירפתי אותם שמא הדברים יעזרו למאן דהו. עמירם
הקדמה לספר שופטים – הרב קלנר
גדעון – הרב צפניה דרורי
פילגש בגבעה – עמירם אלבה
פילגש בגבעה – הרב יחזקאל כהן
להבנת ספר שופטים / סיכום שיעור של הרב קלנר בימי עיון תנ"ך תשע"ג
כשבאים ללמד תנ"ך אנו לא מחפשים ללמוד הסטוריה. עם ישראל הוא עם הנצח. לא עם זקן. חשיבות ההסטוריה היא במסגרת העתיד. כדי לדעת את מיקומנו בהווה מול העבר – אנו יכולים לעמוד על מהותם של ישראל.
דבר ה' "כל אשר דבר ה'" –
ישנם נביאים שאנו בכלל לא יודעים מה הם ניבאו. הנבואות שמופיעות בתנ"ך הם לא נכתבו כהיסטוריה. אלא לצורך נבואה שנצרכה לדורות. העתיד מעניין אותנו. מה ניבא אלישע? מישהו יודע? וכך עוד הרבה מ – 48 נביאים בכלל לא יודעים מה ניבאו.
שופטים פרק א'
בני ישראל ביחד. יהודה יעלה.
אדוניבזק– קוצצים בהונות ידיו ורגליו והוא אומר ש-70 מלכים היו מקוצצים בהונות ידיהם מתפרנסים ממה שנותר מתחת לשולחן.
70 אוכלים רק מהשיריים שלו. אפשר כך להבין מה זה הרוע שלו. הוא לא הכי גרוע ממלכי כנען ואפילו לא מוזכר (אולי) ברשימת 31 המלכים שנהרגו. זה כתוב לנו כאן כדי שנבין קצת מהרשעות של מלכי כנען. ומתוך כך נבין את המהלך האלוקי שצריך להשמידם.
המלך הזה עצמו מודה שזה משפט צדק מה שנעשה לו "כאשר עשיתי כן שילם לי אלוקים" (פסוק ז'). מביאים אותו לירושלים (הפעם השניה שמוזכרת בתנ"ך). זהו הצדק האלוקי – השמדת הרשעה הגדולה הזו. ירושלים עיר הצדק.
שמואל, כתב את ספר שופטים. "ושמואל בקוראי שמו" – שמואל מכונן מלכות ישראל. המכנה המשותף של הספרים שכותב שמואל הוא התכוננות למלכות. בספר שופטים לומדים זאת דרך השלילה – "בימים ההם אין מלך בישראל" וזה מסביר לנו מה כל כך רע כשאין מלך ומדוע צריך מלך. ספר שמואל (כולל שמואל ב' שנכתב כנראה ע"י תלמידיו ממשיכי דרכו) – זה המלכות עצמה.
מגילת רות שנכתב ע"י שמואל ברוח הקודש – גם כן עוסק בשורשה של מלכות - דוד וההוכחה שהוא כשר וכפי שפסק בועז: מואבי ולא מואבית.
בתחילת ספר שופטים כבר מוזכרת ירושלים כבירור למהו צדק. כח החיים של נצח ישראל הפוגש במציאות הארצית ונאבק ומגיע עד לרמה המלחמתית של העמים השפלים ביותר. נלחמים עם "ידי עשו". כאן פורץ הצדק – "כאשר עשיתי כן שילם לי אלוקים, ויביאוהו ירושלים וימות". זהו כוחו של עם ישראל שבתוך ההתנהגות הספונטנית הטבעית – יוצא לו צדק. 
הסיפור בהמשך על עכסה וכיבוש קרית ספר ע"י עתניאל. 
בפרק ט"ו ביהושע כבר מובא הסיפור של הפסוקים הבאים. כאשר חוזרים על נבואה פעמיים זה בא להגיד שאם חשבנו שהבנו – אז לא הבנו ולכן צריכים לשמוע שוב.
ספר יהושע הוא מעין משהו לכתחילי. אלולא חטאו ישראל אולי לא היינו צריכים את שאר ספרי הנבואה והתוכחות שלהם, אולם את ספר יהושע – בכל מקרה צריך כי הוא (לפי הגמרא) "ערכה של ארץ ישראל".
ההקשר של הפסוקים בספר יהושע הוא כעניין הכללי של ספר יהושע – את ערכה של ארץ ישראל כפי שהיא מסודרת ונכבשת כשישראל עליה. מתוך כך מסופר לנו כיצד הם כובשים מקום ועוד מקום.
אולם בהקשר של ספר שופטים זה בא ללמדנו דבר אחר.
ביחס לשבט יהודה מסופר כאן על תנופת ההצלחה שלו, אך הסיפור עם עתניאל ועכסה מוסיף לנו כיוון נוסף.
המעבר מהירדן והכיבוש הוא מכח התורה. אין לנו עניין במלחמות, אלא מכח התורה.
בני קיני ישבו בתחילה בדושנה של יריחו שבנתיים לא חולק ונשמר למי שיקבל את ירושלים שאינה מתחלקת לשבטים ויקבלו כפיצוי את דושנה של יריחו.
אולם בני קיני עולים למדבר ועתניאל מקים ישיבה אצלם  והולך לשבת את העם שם.
עכסה מבקשת מים ואוכל כי ארץ הנגב נתתני. בעלה הוא בחור ישיבה ולא יודע לדאוג לפרנסה. אך אביה עונה לה שהכל יש לה מכח "גולות עילית" ו"גולות תחתית" – שזה רומז למעינות התורה שחידש עתניאל בן קנז (עפ"י דרשת הגמרא).
הפרק הזה הוא הפתיחה לספר ובא להסביר לנו מה הנקודה המרכזית בספר. מה רצוי? – סייף עם ספר. הצדק. האידאל. אם כנסת ישראל חיה עפ"י טבעה הכללי אז הכל בסדר אך אם נסוגים מזה – הכל לא בסדר.
יהודה מצליח כי רוחו לא רק בכיבוש הארץ אלא יחד עם הכיבוש הגשמי יש כיבוש הספר. קרית ספר. דביר בפנימיות היא קרית ספר.
עד לדביר הכל הלך לשבט יהודה במהירות ובקלות - הענקים שהפחידו את ישראל – נהרגים בתנופה אחת. הכל כל כך פשוט. למה דווקא בדביר ישנם קשיים? לא בטוח שיש כאן בעיות אוביקטיביות, אלא אולי יש בעייה רוחנית. 3000 הלכות שנשתכחו בימי אבלו של משה. האם בגלל שנצליח לכבוש את דביר אז זה מראה שאנו נלחמים מלחמות ה' או אולי להיפך. חז"ל אומרים שעתניאל חידש את אותם 3000 הלכות.
התורה והסייף מחוברים וזה מה שנותן כח.
חז"ל אומרים שעכסה שצנחה מחמור זה רומז ל...
אולי ניתן לומר כי האשה כאן רומזת לכנסת ישראל. לפני 40 שנה יצאה כנסת ישראל ממצרים והנה בספר שלנו היא עוברת טלטלות נוראיות. סערה נוראית. מלחמת אחים בה נהרגים מאות אלפי יהודים (מבנימין ומישראל). מה קרה לכנסת ישראל? הסיפור הזה על עכסה מספר לנו על אשה יפה שיש לה גם יראת שמיים (כפי שאומרים חז"ל על עכסה) והיא בדרך לחתונה רוכבת על החמור – החומריות שצריכה להיות הבסיס להכל. המגמה היא לנחול את הארץ באופן מעשי. המפגש עם הארץ והחומריות – הוא מצניח אותך מהחמור. החומרנות הזו היא באמת צורך אלוקי ולכן היא לא מתביישת להציג עם החתן שלה ולבקש ארציות. אמנם יש תורה וחידוש 3000 הלכות אך חסר לי החומריות. אומר לה כלב את מקבלת סתרי תורה (גולות עילית) ודברי תורה גלויים  (גולות תחתית) ואם כך הוא בעלך הצדיק יצליח לדאוג לך גם לחומריות.
והדברים מובעים בדברי הרב זצ"ל ב.....
פסוק י"ט – יהודה לא הורישו את יושבי העמק כי רכב ברזל להם. הם פוחדים למרות הבטחת ה'.
ומאידך – כלב קיבל את הארץ שדרך בה דהיינו שהוא לא פחד.
מתוך שיא ההצלחה פתאום רפיון ויש כאן רפיון שאם נשים לב נראה את ההדרגה שלו. הראשונים שלא הורישו זה יהודה שלא הורישו איזוריםמסויימים. אחריהם בנימין ששם זה חמור יותר כי בתוך עיר אחת שלהם, בתוך ירושלים – באותו איזור נשארו היבוסי בתוכם.
ושוב הצלחה – רק השומרים לבדם מחסלים עיר שלימה כי ה' איתם. אותו איש שעזר להם מקבל נחלה את העיר לוז שלא מתים שם אנשים (כדברי חז"ל).
ושוב פסוק אח"כ – רפיון - שבטים שלא כבשו.
יש כאן מצב חמור יותר כי הפסוקים מתארים שהיה להם שליטה וכוח שהרי כתוב שהם הצליחו לשים אותם למס ובכל אופן "והורש לא הורישוהו". זה רפיון יותר גדול.
בתיאור של שבט אפרים כבר יותר חמור - הגויים יושבים בקרבו.
זבולון – עוד יותר חמור גם בקרבו יושבים ולמרות שהוא חזק ומסוגל לשים אותו למס.
אשר – עוד יותר חמור שהוא יושב בקרב הכנעני (לא הכנעני בקרב אשר אלא אשר בקרב הכנעני).
נפתלי – עוד יותר חמור שהוא יושב בקרב הכנעני ולמרות שהוא מסוגל לשים אותם למס.
דן – נלחצים ע"י האמורי,עוד יותר גרוע.
בית יוסף – וגבול האמורי ממעלה עקרבים.... – לא רק שיושבים בקרבם, אלא כבר מסמנים גבולות, בהסכמה נותנים להם לגור ולא רק שלא מצליחים לכבוש וזה החמור ביותר. יש הבדל אם דבר נעשה בפראיות ע"י האוייב לבין שמחוקקים חוק שנותנים להם (ואנו רואים גם כיום את הדברים...).
זוהי הנפילה של כנסת ישראל מעל החמור שמתארת את ספר שופטים. "אין מלך בישראל"

גדעון ורוח הקודש / סיכום שיעור של הרב צפניה דרורי ימי לימוד תנ"ך
מסילת ישרים פרק י"ט: בתנא דבי אליהו ז"ל אמרו: כל חכם מישראל שיש בו דברי תורה לאמתו, ומתאנח על כבודו של הקב"ה וכו', כל ימיו, ומתאוה ומיצר לכבוד ירושלים ולכבוד בית המקדש ולישועה שתצמח בקרוב ולכינוס גלויות, זוכה לרוח הקודש בדבריו".
אך כדי להגיע לרוח הקודש האם אתה חושב כל היום על שני נושאים מרכזיים: על הקב"ה ועמו וארצו.
הרמח"ל: מי שרוצה לעבוד את ה' בעולם על מנת שיהיה לו עולם הבא. זה לא חטא אך זה לא האידאל. ת"ח צריך לרצות להוסיף כבוד ה' בעולם. עד שגם החומריות שהוא עסוק בה היא למטרה זו.
מי שזוכה לרוח הקודש מצליח להביא את העולם למצב שונה
בחצר ביתו של גדעון היתה ע"ז ואצלם היו גם מקריבים מרק ורוצה אח"כ להקריבו לה'. הוא גדל בלי חינוך אך באופן מהיר ביותר הוא הולך ומתעלה.
המצב תחת מדין קשה מאוד. המדיינים חומסים הכל.
מלאך ה' מגיע להראות אל גדעון. גדעון חובט חיטים בגת כדי להבריח מפני מדין.
מלאך ה': ה' עמך גבור החייל. גדעון לא שומע כאן ברכת יישר כח על כך שהוא מצליח לטפל בחיטים אלא מתקיף וכי ה' עמנו ואיפה כל הנפלאות ששמענו מאבותינו? 
אומר לו מלאך ה' – אם אתה כל כך כואב את כאבו של עם ישראל, זה מה שמעניין אותך – אם כך "לך בכוחך זה והושעת את ישראל".
היכן היודע דבר תורה לאמתו? בכך שהוא רואה בדברי הנפלאות שהיו לישראל כאמת ועל כן מצפה לכך גם היום. הוא יודע מה היו הנפלאות שהיו לישראל ומצפה ומחכה להם. הוא רואה בהם "לאמתו".
בהמשך גדעון גם מוכיח את מידת הענוה: "הנה אלפי הדל במנשה ואנוכי הצעיר בבית אבי".
רק בהמשך הדברים גדעון מבין שזה היה גילוי של מלאך ה'. וכעת הכל ברור לו. הוא הורס את מזבח הע"ז ומביא את כל ישראל להכיר בשם ה'.
גדעון קורא לכל העם למלחמה במדין. 30,000 איש מוכנים להלחםבאוירת הפחד של אותם הימים. הוא הולך להכות אותם מצפון אך ה' נגלה אליו ואומר לו להישאר רק עם מעט אנשים.
למה לצמצם? שלא יחשבו שאתם מנצחים בכח אדם ויהיה ברור שזה מאת ה'. וסיבה נוספת – רק מי שלא השתחווה לבעל. יש 600 איש שנזהרים. יש בעם ישראל תמיד צדיקים גם כשנראה שכולם חוטאים.
וזהו מה שמסביר הראי"ה קוק זצ"ל על הפסוק בירמיהו" הנה ימים באים נאום ה' וזרעתי את בית ישראל ואת בית יהודה זרע אדם וזרע בהמה" (ירמיהו ל"א). זרע בהמה הם אנשים שהתעוררו לא מכיוון של קודש. הם יוצרים את החומריות של עם ישראל והם עם מידות טובות בגלל שהם עסוקים בבניין הארץ. זהו גדעון.

הוראת סוגיית פילגש בגבעה
מצ"ב תשובה לשאלה שכתבתי, עמירם

לעמירם, שלום רב, 
אני מבקש להתייעץ איתך על סוגייה שאני עתיד ללמד בכיתות א' בנים ובנות
 המדובר בספר שופטים פרק י'ט תחילת נושא פלגשבגיבעה.
 ורציתי לשמוע איך לפי דעתך יש להציג את מקרה האונס  של הפילגש וכן את המעשה של השחיטה לנתחים שעשה איש הלוי בגופת הפלגשאח'כ.
כשאני בעצם מבקש לדעת אילו שיקולים ( תורניים,חינוכיים,דדיקטיםוכ'ו ) יש לקחת בטרם מלמדים ילדי א'
 נושאים שקשורים ליחסי אישות,אונס,ורצח.
יודע אני שעוד בסיפורי המקרא אנו והתלמידים נפגשים עם בעיות מסוג כזה ולכן אשמח לתשובה שתיתן איזשהם עקרונות מנחים שבע'זה יסייעו בידי להתמודד עם סוגיות מסוג כזה בהמשך.
 בברכה ותודה מראש

תשובה: 
לשאלתך, כיצד ללמד פרשת פילגש בגבעה, אני לא לימדתי אף פעם ספר שופטים ובכל אופן אכתוב כמה עקרונות שלמדתי מרבותי - במידה וזה יעזור לך במשהו.
1. אנו מרבים בטוב ומקצרים בשלילה. הנפש של הילד הרך טובה וישרה ולא צריך לסבך אותה עם דברים קשים. את סיפורי הזוועה של סדום אני מתמצת לילדים במשפט אחד נורא ואיום: הם היו ההיפך מאברהם. לא עשו חסד ובמקום זה היו להם חוקים עקומים (אפשר טיפה לפרט אך לא להיכנס לפרטים אכזריים ולהכניס לילד רעיונות מזעזעים הרחוקים כל כך מעולמו). לא מאריכים בפסוקי רשע (גם התורה בד"כ מקצרת .במבול מתואר בפסוק אחד וכל הפרק עוסק בהצלה ובטוב האלוקי. וכנ"ל בסדום וכו').
2. אנו משתדלים כמעט לא לדלג אף פעם על פסוקים מפורשים ולהסבירם בלשון הכי פשוטה וטכנית - במקרים כמו שבשאלתך. 
3. אנו לא מפחדים להסביר לילד מושגים מעולם האישות ולהיפך שמחים ללמד זאת מתוך הקודש ובאוירה רצינית ולא שילמד זאת מהרחוב בצורה גסה. אך מאידך, לא צריך להקדים את המאוחר ולהסביר דברים מעל הגובה של הילד. ילד בכיתה א לא צריך ולא מבקש לקבל הסבר כיצד מתבצע מעשה אישות כמכחול בשפורפרת. ממש לא. מספיק לו שלקחו את האשה ובלי רצונה לקחו אותה להיות עימם כמו איש ואשה . היא לא רוצה והם לוקחים אותה. כמה זה חמור. כמה מזעזע. 
4. קשה לי לענות על שאלת הניתוח לנתחים כי זה באמת גם בצד הטכני לחלוטין מעשה מזעזע וקשה לעיכול עבור ילד בגיל צעיר. נראה לי שאין ברירה אלא ללמד במהירות, תוך הבעת זעזוע של המלמד מהמעשה שבאמת גם זיעזע את כל ישראל.
5. עוד נקודה חשובה: כאשר מלמדים על רוע חשוב להדגיש כיצד היו צריכים להתנהג אותם האנשים ובזה אפשר להאריך יותר.
לדוגמא כאשר חוטפים את שרי במצרים, להדגיש כיצד היו צריכים המצרים להתנהג כאשר ראו זוג זקנים מגיעים לארצם? היו צריכים להזמינם לנוח ולאכול אצלם. רק אחרי שאנו בונים את הטוב והקישור לטוב - אנו ממשיכים ואומרים אבל הם לא עשו כך אלא ... זה מחדד את הרוע ובונה את הטוב.
גם במקרה כאן, מה היו צריכים האנשים לעשות לאורחים? כיצד לכבדם? וכו'
6. בכל מקרה נראה לי לספר את הכל בזריזות ולא להאריך
7. מקוה שעזרתי במשהו

סיכום שיעור על פילגש בגבעה / הרב יחזקאל כהן / ימי לימוד תנ"ך תשע"ג
נסביר בקצרה לילדים פילגש. אשה (נשואה) ללא כתובה וללא קידושין. ולכן כאשר היא לא רוצה לחיות איתו היא יכולה לקום וללכת.
המעשה החמור של אנשי המקום שלא מכניסים אורחים ומזכירים לנו את אנשי סדום. איזה חוסר מוסריות. ורשע הולך ופושה ועל כן צדקו ישראל שמייד רצו לטהר את הרשעות הזו. עם ישראל, אפילו כאשר אין מלך לא מוכנים לזוועה כזו. יש עדיין טהרה בישראל. את הטהרה הזו נדגיש יותר מאשר כל הפרטים הכל כך קשים שהיו שם.
[bookmark: _GoBack]המלבים מסביר שהקריאה של האיש היתה שכמו ש12 החלקים לא יכולים להרפא כי הם איש אחד כך גם כל ישראל צריכים להתאחד לבער את הסרטן הזה שלא יתפשט. "וכמו שאם יתעפש אבר אחד ויעלה בו רקבון, היא רעה חולה לכל הגויה וישתדלו לרפאותו או לחתכו בלי יפסיד את הגויה בכללה כן הדבר הזה אם יופסדו אישים קצתיים מכלל האומה שבהכרח ישתדלו להשיבם בתשובה או לאבדם מקרבם..."
עם ישראל לא מוכן לרשע . כאיש אחד חברים. טהרה ישראלית לבער את החוטאים.
ולמרות שחז"ל אומרים שהמגמה כאן היא טובה בכל אופן, מוסרית עדיין היתה שם בעייה שלא מיחו בפסל מיכה.
לבסוף עלינו להדגיש לילדים את הסוף החיובי שהשבט לא נכחד אלא נותרו 600 איש ודאגו להם אח"כ לנשים וכו'.

